### Beslutning

Godkendt.

### Sagsfremstilling

## Resume og sagens baggrund

Forslag til tillæg nr. 13 og Forslag til lokalplan nr. 596 har været fremlagt i offentlig høring i otte uger. Der er modtaget seks høringssvar, der giver anledning til enkelte præciseringer i lokalplanens redegørelse og mindre ændringer i lokalplanens bestemmelser. Sagen lægger op til udvalgets endelige vedtagelse af planforslagene med de foreslåede ændringer, som fremgår af hvidbogen.

Kommunalbestyrelsen godkendte planforslagene på møde den 28. august 2024.

## Indstillinger

Chefen for Plan, Byg og Miljø indstiller, at

1. Forslag til tillæg nr. 13 til Kommuneplan 2021-2032 på bilag 5 vedtages endeligt til offentlig bekendtgørelse med de mindre ændringer, der fremgår af bilag 3.
2. Forslag til lokalplan nr. 596 for industri- og lagerformål i Kalundborg øst på bilag 6 vedtages endeligt med de mindre ændringer, der fremgår af bilag 3.
3. Administrationen bemyndiges til at foretage de nødvendige rettelser af planerne forinden offentlig bekendtgørelse.

## Behandling

Teknik- og Miljøudvalget.

## Sagsfremstilling

*Kommuneplantillæg nr. 13 til Kommuneplan 2021-2032*Formålet med kommuneplantillægget er at tilpasse afgrænsningen af rammeområderne i erhvervsområdet [adresse] og supplere bestemmelserne, så der skabes den nødvendige overensstemmelse mellem lokalplan, kommuneplan samt statslige interesser og udpegninger.

Kommuneplantillægget redegører for arealdisponeringen i forhold til overfladevand, og lokalplanen sikrer supplerende, at kravene særligt til belægningsgrad i [adresse] spildevandsplan 2023-2027, overholdes. Oversigt over reviderede kommuneplanrammer og lokalplanens afgrænsning se på bilag 1.

Kommuneplantillægget lægger desuden op til, at kommunen i forbindelse med kommuneplanrevisionen ser nærmere på udvidelse af de grønne korridorer, fx i form af en dispositionsplan eller principskitse, i det nye erhvervsområde i [adresse], således at den økologiske funktionalitet i planområdet opretholdes.

*Lokalplan 596 for industri og lagerformål, Kalundborg Øst.*Lokalplanen fastsætter bestemmelser, der sikrer, at området udvikles i overensstemmelse med de overordnede principper for erhvervsudvikling i [adresse], jf. Kommuneplan 2021. Udviklingen af området skal ske under hensyntagen til den omgivende natur samt håndtere overfladevand i overensstemmelse med gældende Spildevandsplan 2023-2027. Lokalplanens afgrænsning med delområder og byggefelter samt illustrationsplan ses på bilag 2.

*Hvidbog med behandling af høringssvar, og forslag til ændringer i lokalplanen*Planforslagene har været offentlig fremlagt i otte uger i perioden 2. september til 28. oktober 2024. I høringsperioden er der modtaget seks høringssvar (se bilag 4), som er behandlet i hvidbog, bilag 3.

Kalundborg Kommune har modtaget følgende høringssvar:

*1. Plan- og Landdistriktsstyrelsen* gør opmærksom på at sikkerhedsafstanden til risikovirksomheden skal oplyses. Denne er indhentet hos Miljøstyrelsen og tilføjes lokalplanen.

*2. BaneDanmark* gør opmærksom på at at jernbanelovens § 24 overholdes i forbindelse med anlægsfasen. Ingen bemærkninger.

*3. Interlex Advokater* repræsenterer lodsejer af matr. nr. 4i, [adresse], [adresse], som ligger nord for jernbanen i rammeområde K05.E10, der som en del af kommuneplantillægget er blevet justeret i sin afgrænsning med kommuneplantillæg nr. 13. Høringssvaret udtrykker en bekymring for den nye infrastruktur samt et ønske om at opnå samme vilkår i rammebestemmelser vedrørende bygningshøjde og bebyggelsesprocent som gælder i rammeområde K05.E14. Administrationen bemærker, rammeområde K05.E10 vejforløbet i ikke er fastlagt endeligt og oplyser desuden der ikke  igangsat detailplanlægning for arealerne nord for banen i rammeområde K05.E10, hvorfor der heller ændres på rammebestemmelserne.

*4. Danmarks Naturfredningsforening (DN) Kalundborg*nævner en række forhold som Foreningen ønsker præciseret i lokalplanen, der vedrører de grønne korridorer og sikring af beskyttede dyrearter (bilag IV). Administrationen anbefaler visse justeringer, jf. bilag 3.

*5. Vejdirektoratet (VD)* har enkelte forslag til præciseringer vedr. vejbyggelinje og vejadgang, som administrationen anbefaler imødekommes.

*6. To beboere i [adresse]* er bekymrede over udsigten til stigende vandmænger omkring deres beboelser. Administrationen oplyser om det igangværende arbejde med at kortlægge og udbygge vandkapaciteten i [adresse], i samarbejde med Kalundborg Forsyning.

*Administrationens bemærkninger*Administrationen foreslår mindre ændringer til redegørelse og bestemmelser vedrørende tagudformning samt belægning på ikke-bebyggede arealer, jf. bilag 3.

Administrationen bemærker, at i forbindelse med den endelige vedtagelse af lokalplan nr. 596 aflyses eksisterende Lokalplan nr. 581.

*Screening for miljøvurdering*Ved kommunalbestyrelsens godkendelse af planforslaget blev det samtidig godkendt, at planen ikke skal miljøvurderes. Afgørelsen er ikke blevet påklaget.

*Administrations anbefaling*Administrationen anbefaler, at Kommuneplantillæg nr. 13 til [adresse] 2021-2032 samt Lokalplan nr. 596 for industri- og lagerformål i Kalundborg øst vedtages endeligt med med de i bilag 3 anførte justeringer og mindre ændringer.

## Økonomiske konsekvenser

Ingen.